**ZMLUVA O POSKYTOVANÍ PROGRAMOVEJ PODPORY A NA DODANIE A UPGRADE PROGRAMOVÝCH PROSTRIEDKOV A LICENCIÍ**

**(ďalej len „Zmluva“)**

uzatvorená v zmysle § 269 ods. 2 a nasl. zákona č. 513/1991 Zb. Obchodný zákonník (ďalej len „Obchodný zákonník“) v platnom znení

**Článok 1**

**Zmluvné strany**

**Objednávateľ:**

**Názov: Úrad geodézie, kartografie a katastra Slovenskej republiky**

Sídlo: Chlumeckého 2, 820 12 Bratislava 212

IČO: 00166260

DIČ: 2020830240

Zastúpený: Ing. Ján Mrva, predseda

Bankové spojenie Štátna pokladnica

Číslo účtu- IBAN:  SK40 8180 0000 0070 0006 3046

(ďalej len „**Objednávateľ**“)

a

**Názov:**

Sídlo:

IČO:

DIČ:

Zastúpený:

Zapísaný v:

Bankové spojenie

Číslo účtu- IBAN:

(ďalej len „**Dodávateľ**“)

(Objednávateľ a Dodávateľ spoločne ďalej len ako „**Zmluvné strany**“ a jednotlivo „**Zmluvná strana**“)

**Článok 2**

**Úvodné ustanovenia**

1. Zmluvné strany uzatvárajú túto Zmluvu ako výsledok nadlimitnej zákazky podľa zákona o verejnom obstarávaní na predmet zákazky „Obstaranie licencií a licenčnej zmluvy“ (ďalej aj „zadávanie zákazky“) za podmienok uvedených v tejto Zmluve.
2. Dodávateľ týmto vyhlasuje, že:
   1. sa oboznámil a preskúmal všetky podmienky a okolnosti súvisiace s realizáciou Predmetu zmluvy,
   2. Predmet zmluvy je mu jasný a na základe svojej odbornej spôsobilosti, technického vybavenia a personálu, ktorý má k dispozícii, je spôsobilý a zaväzuje sa ho vykonávať riadne, kompletne a na požadovanej odbornej úrovni v súlade so Zmluvou a všeobecne záväznými právnymi predpismi.
   3. bude počas celej doby trvania tejto Zmluvy disponovať potvrdením vlastníka ponúkaných licencií, ktoré preukazuje výhradnosť dodávať softvér od spoločnosti Environmental Systems Research Institute, Inc. so sídlom: 380 New York Street, Redlands, California 92373-8100, Spojené štáty americké (ďalej „ESRI, Inc.“).

**Článok 3**

**PREDMET ZMLUVY**

* + 1. Predmetom tejto Zmluvy je záväzok Dodávateľa tejto Zmluvy:
  1. dodať nové programové prostriedky a licencie spoločnosti ESRI, Inc. Objednávateľovi, ktoré sú uvedené v Tabuľke 2 Prílohy č. 1 tejto Zmluvy, v lehote do štrnásť (14) dní odo dňa doručenia písomnej výzvy Objednávateľa. Objednávateľ vystaví písomnú výzvu na plnenie najneskôr do 30.11.2021;
  2. poskytovať programovú podporu a upgrade programových prostriedkov a licencií (programové prostriedky a licencie ďalej spolu aj ako „licencované programové prostriedky“) Objednávateľa od ESRI, Inc., ktoré sú uvedené v Tabuľke 2Prílohy č. 1, a to od 01.01.2022 do 31.12.2024;

(ďalej aj ako „Predmet zmluvy“)

* + 1. Za služby programovej podpory sa v zmysle Zmluvy považuje najmä:
       - úradný preklad ELA (Enterprise Licence Agreement) do slovenčiny,
       - možnosť obrátiť sa na tím technickej podpory pri riešení problémov súvisiacich s prevádzkou programu počas pracovných dní od 07:30 do 15:30,
       - realizácia servisných zásahov (riešenie incidentov) certifikovanými pracovníkmi úspešného uchádzača v prípade nefunkčnosti programu alebo jeho komponentov,
       - možnosť spravovať licencie na licenčnom portáli zhotoviteľa programu.
    2. Vymedzenie technickej špecifikácie, rozsahu a podmienok plnenia podľa tejto Zmluvy je uvedené v Prílohe č.1 a v Prílohe č. 2 tejto Zmluvy.

**Článok 4**

**CENA A PLATOBNÉ PODMIENKY**

1. Celková cena za Predmet zmluvy je stanovená ako výsledok zadávania zákazky uvedenej pod písm. A. Úvodných ustanovení tejto Zmluvy v súlade so zákonom NR SR č. 18/1996 Z. z. o cenách v znení neskorších predpisov a vyhláškou Ministerstva financií SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov nasledovne:

.............. Eur bez DPH (slovom: .............. Eur bez DPH) .............. Eur s DPH (slovom: .............. Eur s DPH).

1. Cena za Predmet zmluvy je konečná a zahŕňa všetky náklady Dodávateľa za Predmet Zmluvy podľa článku I. tejto Zmluvy a prílohy č. 1. Právo na zaplatenie ceny vznikne Dodávateľovi po riadnom a včasnom dodaní Predmetu zmluvy uvedeného v článku 1 bod 1.1 a po podpísaní preberacieho protokolu.
2. Podrobná špecifikácia ceny je obsahom Prílohy č. 2 tejto Zmluvy.
3. Celková cena za Predmet zmluvy zahŕňa všetky ekonomicky oprávnené náklady Dodávateľa vynaložené v súvislosti s Predmetom zmluvy (najmä náklady na obstaranie tovaru, colné a daňové poplatky, dopravu na miesto dodania, poistenie do času prechodu nebezpečenstva škody na tovare na Objednávateľa, náklady na obalovú techniku a balenie a súvisiace služby) a primeraný zisk Dodávateľa.
4. V prípade, že sa v priebehu plnenia zmluvy z neplatiteľa DPH stane Dodávateľ platiteľ DPH a naopak, cena za Predmet zmluvy sa z tohto dôvodu nebude meniť.
5. V prípade zmeny výšky sadzby DPH všeobecne záväzným právnym predpisom, bude cena upravená formou písomného dodatku k tejto Zmluve.
6. Dodávateľovi nevznikne nárok na úhradu akýchkoľvek dodatočných nákladov, ktoré nie sú započítané do ceny Predmetu zmluvy. Cena za Predmet zmluvy zohľadňuje primerané, preukázateľné náklady Dodávateľa.
7. Splatnosť faktúry je tridsať (30) dní od jej doručenia na adresu Objednávateľa.
8. Faktúra musí spĺňať náležitosti daňového dokladu podľa príslušných právnych predpisov a dohodnutých zmluvných podmienok a musí obsahovať minimálne:

* číslo faktúry
* obchodné meno a sídlo, IČO, DIČ Dodávateľa
* obchodné meno a sídlo, IČO, DIČ Objednávateľa
* deň odoslania a deň splatnosti faktúry
* číslo a názov zmluvy
* názov finančného ústavu a číslo účtu Dodávateľa, na ktorý má byť platba poukázaná
* výška ceny bez dane v EUR, sadzba dane, fakturovaná suma celkom vrátane DPH
* potvrdenie preukazujúce výhradnosť dodávať programy a licencie ESRI, Inc .
* preberací protokol s dodacím listom.

1. V prípade, že faktúra nebude spĺňať náležitosti podľa príslušných právnych predpisov, prípadne bude obsahovať nesprávne, alebo neúplné údaje, Objednávateľ je oprávnený faktúru vrátiť pred jej splatnosťou Dodávateľovi na prepracovanie, ktorý vyhotoví novú faktúru, ktorej plynie nová tridsať (30) dňová lehota splatnosti, a to odo dňa je doručenia na adresu Objednávateľa.

**Článok 5**

**OSOBITNÉ DOJEDNANIA**

* + 1. Dodávateľ zabezpečí Objednávateľovi prístup k licencovaným programovým prostriedkom (k inštalačným súborom a licenčným kľúčom), k ich aktualizáciám a k novým verziám licencií formou upgrade-u a prostredníctvom licenčného portálu ESRI, Inc. V súlade s Prílohou č. 1.
    2. Licenciou sa rozumie zriadenie právnej možnosti používania, alebo predĺženie právnej možnosti používania programových prostriedkov spoločnosti ESRI, Inc., ktoré sú uvedené v Prílohe č.1 tejto Zmluvy, vrátane zabezpečenia právnej možnosti používania aktualizovaných a nových verzií uvedených produktov.
    3. Dodávateľ sa zaväzuje upozorniť Objednávateľa na upgrade najnovšej dostupnej verzie  licencovaných programových prostriedkov v lehote najneskôr do 30 dní odo dňa ich zverejnenia na licenčnom portáli ESRI, Inc., pričom tieto budú zodpovedať ich poslednému stavu. Porušenie tejto povinnosti sa považuje za podstatné porušenie tejto Zmluvy.
    4. Licencované programové prostriedky, upgrade licencovaných programových prostriedkov sa považujú za dodané podpísaním preberacieho protokolu Oprávnenou osobou Zmluvných strán uvedenou v článku 11 tejto Zmluvy. Povinnou prílohou preberacieho protokolu bude dodací list, ktorý obsahuje licenčné kódy určené pre konkrétnu verziu programového prostriedku.
    5. Objednávateľ má nárok na programovú podporu na všetky licencované programové prostriedky, ktoré sú uvedené v Prílohe č. 1 tejto Zmluvy. Objednávateľ je oprávnený požadovať programovú podporu na tel. čísle +421 ...... alebo na e-mailovej adrese ....... počas pracovných dní v čase od 8.30 hod do 15.30 hod.
    6. V súvislosti s plnením Predmetu zmluvy je Objednávateľ povinný zabezpečiť prístup do vopred určených priestorov zamestnancom Dodávateľa a/alebo zamestnancom jeho subdodávateľa a týchto aj riadne poučiť o všetkých povinnostiach a bezpečnostných opatreniach súvisiacich s prítomnosťou v priestoroch Objednávateľa.
    7. Dodávateľ je povinný pri plnení Predmetu zmluvy postupovať na vysokej profesionálnej úrovni, so všetkou odbornou starostlivosťou, ktorú možno pri poctivom obchodnom styku a realizácii Predmetu zmluvy od Dodávateľa požadovať a riadne a včas plniť všetky svoje povinnosti podľa Zmluvy a dodržiavať počas zmluvného plnenia administratívne nariadenia Objednávateľa, ktoré nie sú v rozpore so Zmluvou, a ktoré podmieňujú priebeh a okolnosti zmluvného plnenia.
    8. Dodávateľ sa zaväzuje plniť Predmet zmluvy, min. služby týkajúce sa programovej podpory prostredníctvom odborne spôsobilých osôb na dané programové prostriedky.
    9. Dodávateľ sa zaväzuje zabezpečiť od svojich zamestnancov a/alebo subdodávateľov realizujúcich plnenie Predmetu zmluvy, dodržiavanie záväzku mlčanlivosti o informáciách, s ktorými počas výkonu prác pre Objednávateľa prišli do styku, a to aj po ukončení pracovného alebo obdobného pomeru,
    10. Dodávateľ je povinný oznámiť Objednávateľovi najmenej dvadsaťštyri (24) hodín vopred, že sa jeho zamestnanci a/alebo zamestnanci subdodávateľa dostavia do priestorov Objednávateľa za účelom plnenia Predmetu tejto Zmluvy, pričom v rovnakej lehote je povinný predložiť Objednávateľovi písomný zoznam týchto osôb, pričom zo zoznamu musí byť zrejmé, že tieto osoby spĺňajú kvalifikačné predpoklady na plnenie Predmetu zmluvy (uvedenie pracovnej pozície) a boli poučení o povinnostiach podľa tejto Zmluvy (preukazujú svojim podpisom).
    11. V prípade, ak dôjde k zmene zmluvy podľa § 18 ods. 8 zákona o verejnom obstarávaní, povinnosti vyplývajúce z odseku 2 tohto článku Zmluvy sa vzťahujú aj na nového Dodávateľa.
    12. Dodávateľ nesmie plnenie podľa tejto Zmluvy ako celok odovzdať na realizáciu inému subjektu,
    13. Zmluvné strany sa dohodli, že sa budú navzájom informovať o všetkých otázkach, ktoré súvisia s plnením predmetu Zmluvy.
    14. Zmluvné strany sa pri plnení Predmetu zmluvy zaväzujú poskytovať si vzájomne súčinnosť, ktorou sa pre účely tejto zmluvy rozumie taká súčinnosť zmluvných strán, ktorá je nevyhnutná a náležitá pre riadne plnenie tejto Zmluvy, a ktorá spočíva najmä v:
  1. poskytnutí všetkých potrebných údajov, dokumentov a prístupov zo strany Objednávateľa, ktoré môžu byť oprávnene požadované zo strany Dodávateľa za účelom riadneho plnenia predmetu tejto zmluvy,
  2. zo strany Objednávateľa v zabezpečení pripravenosti príslušných priestorov, v ktorých sa bude realizovať plnenie Predmetu zmluvy, vrátane ich uvoľnenia a sprístupnenia, zabezpečení funkčných prípojných miest na elektrickú energiu, zabezpečení prístupu zamestnancov Dodávateľa a/alebo zamestnancov jeho subdodávateľa, resp. Dodávateľom určených osôb do príslušných priestorov v súvislosti s plnením Predmetu zmluvy,
  3. umožnením prístupu k hardvérovému a softvérovému vybaveniu Objednávateľa v rozsahu nevyhnutnom k plneniu Predmetu zmluvy.
  4. zabezpečení súčinnosti tretích strán na strane Objednávateľa v rozsahu nevyhnutnom k plneniu Predmetu zmluvy.

**Článok 6**

**ZODPOVEDNOSŤ ZA VADY A ZA ŠKODU**

* + 1. Ak Dodávateľ nedodá Predmet zmluvy riadne a včas, v množstve, akosti a kvalite dohodnutej Zmluvnými stranami v Zmluve, alebo pri dodaní Predmetu zmluvy poruší niektorú z povinností vyplývajúcich mu z tejto Zmluvy, má dodaný Predmet zmluvy vady. Za vady sa považujú aj vady v dokladoch potrebných na užívanie Predmetu zmluvy.
    2. Dodávateľ zaručuje, že Predmet zmluvy nemá žiadne právne vady a nie je zaťažený právami tretích strán z priemyselného alebo iného duševného vlastníctva. Dodávateľ zodpovedá voči tretím osobám za prípadné porušenie autorského práva alebo iného práva duševného vlastníctva v súvislosti s plnením podľa tejto Zmluvy.
    3. Dodávateľ zodpovedá za vady funkčnosti licencovaných programových prostriedkov v rozsahu, v akom za ne zodpovedá spoločnosť ESRI, Inc.
    4. Ak sa vyskytne vada funkčnosti licencovaných programových prostriedkov v dôsledku nesprávneho používania príslušného produktu zo strany Objednávateľa, alebo v dôsledku použitia nesprávneho technického alebo programového vybavenia, Dodávateľ za takúto vadu nezodpovedá.
    5. Dodávateľ zodpovedá za to, že  Predmet zmluvy bude Objednávateľovi poskytnutý riadne a podľa podmienok dohodnutých touto Zmluvou v dobe trvania Zmluvy uvedenej v článku 12 Zmluvy. Prípadné uplatnenie vád (reklamáciu) je Objednávateľ oprávnený vykonať kedykoľvek, avšak bezodkladne po zistení vady a túto reklamáciu prostredníctvom kontaktnej osoby Objednávateľa uvedenej v článku 11 tejto Zmluvy oznámiť na tel. čísle +421 ...... alebo na e-mailovej adrese ....... počas pracovných dní v čase od 8.30 hod do 15.30 hod. Kontaktná osoba Objednávateľa vo svojom oznámení uvedie druh a rozsah reklamovanej vady. Dodávateľ je povinný potvrdiť prijatie oznámenia kontaktnej osoby Objednávateľa prostredníctvom e-mailu bezodkladne, najneskôr nasledujúci pracovný deň. Dodávateľ je povinný začať s odstraňovaním riadne uplatnenej vady na vlastné náklady bezodkladne, najneskôr do 8 hodín od jej uplatnenia a písomne (e-mailom) informovať Objednávateľa spolu s uvedením termínu, dokedy budú vady odstránené. Ak sa Zmluvné strany nedohodnú na termíne odstránenia vád, Dodávateľ je povinný vady odstrániť najneskôr do 10 pracovných dní odo dňa oznámenia vady.
    6. V prípade, že Dodávateľ vady v lehote podľa bodu 5 tohto článku neodstráni, má Objednávateľ oprávnenie odstrániť vadu sám alebo prostredníctvom tretích osôb na náklady Dodávateľa. Tým nie je dotknuté právo Objednávateľa na zmluvnú pokutu a/alebo náhradu škody.
    7. Dodávateľ zodpovedá v plnom rozsahu za škodu, ktorá vznikla Objednávateľovi alebo tretej osobe v dôsledku alebo v súvislosti s plnením podľa tejto Zmluvy, a to najmä nie však výlučne za škodu, ktorá vznikla Objednávateľovi alebo tretej osobe v dôsledku toho, že Dodávateľ neposkytol plnenie podľa tejto Zmluvy v súlade s touto Zmluvou alebo so všeobecne záväznými právnymi predpismi.
    8. Zmluvná strana, ktorá poruší svoju povinnosť vyplývajúcu pre ňu zo Zmluvy, je povinná nahradiť druhej strane škodu, ibaže sa preukáže, že porušenie povinnosti bolo spôsobené okolnosťami vylučujúcimi zodpovednosť v zmysle ustanovenia § 374 Obchodného zákonníka.

**Článok 7**

**SANKCIE**

* 1. Pre prípad porušenia povinnosti Dodávateľa dodať programovú podporu a licencie podľa článku 3 Zmluvy riadne a včas, pre prípad porušenia povinnosti odstrániť vady v lehote uvedenom v článku 6 bod 4 tejto Zmluvy a pre prípad podstatného porušenia tejto Zmluvy, ak toto porušenie nie je spôsobené konaním alebo nekonaním Objednávateľa, je Dodávateľ povinný uhradiť Objednávateľovi zmluvnú pokutu vo výške 0,05 % z ročnej ceny s DPH každej služby a licencie, ktorá nebola dodaná riadne alebo včas, a to za každý deň porušovania tejto povinnosti a každé jednotlivé porušenie samostatne, maximálne do 100% Celkovej ceny Predmetu zmluvy s DPH.
  2. Zmluvné strany sa dohodli, že zmluvná pokuta sa uplatňuje formou faktúry vystavenej Objednávateľom. Lehota na zaplatenie zmluvnej pokuty je 14 (štrnásť) kalendárnych dní odo dňa doručenia faktúry na zaplatenie zmluvnej pokuty Dodávateľovi. Na prijímanie, odosielanie a náležitosti faktúry sa primerane vzťahujú ustanovenia článku 4. tejto zmluvy.
  3. Objednávateľ je oprávnený, nie však povinný si svoj nárok na zaplatenie zmluvnej pokuty uplatniť. Zaplatením zmluvnej pokuty nie je dotknuté právo Objednávateľa na náhradu škôd, ktoré mu vzniknú porušením zabezpečovanej povinnosti zo strany Dodávateľa, a to aj škody presahujúce zmluvnú pokutu.
  4. Zaplatenie zmluvnej pokuty a/alebo náhrady škody nezbavuje Dodávateľa povinnosti dodať Objednávateľovi Predmet zmluvy v súlade s touto Zmluvy alebo odstrániť vadu na Predmete zmluvy, ktorej neodstránenia sa zmluvná pokuta týka.
  5. V prípade omeškania Objednávateľa so zaplatením ceny podľa tejto Zmluvy, je Dodávateľ oprávnený požadovať zaplatenie úrokov z omeškania, ktoré je Dodávateľ oprávnený Objednávateľovi účtovať v sadzbe stanovenej všeobecne záväznými právnymi predpismi platnými a účinnými na území Slovenskej republiky v čase vyúčtovania úrokov z omeškania.

**Článok 8**

**LICENCIA a OCHRANA DUŠEVNÉHO VLASTNÍCTVA**

1. Dodávateľ v súlade s Prílohou č. 1 Zmluvy udeľuje Objednávateľovi nevýhradný, neprevoditeľný a územne neobmedzený súhlas na používanie služieb programovej podpory k existujúcim programom ako aj k update programu a upgradu/downgradu programu v súlade s licenčnými podmienkami Esri Inc. a zákona č. 185/2015 Z. z. Autorský zákon v znení neskorších predpisov (ďalej len „Autorský zákon“).
2. Objednávateľ si je vedomý, že Predmet zmluvy a služby sú výsledkami tvorivej duševnej činnosti a sú predmetom autorskoprávnej ochrany podľa Autorského zákona a ďalších právnych predpisov a medzinárodných zmlúv, ktorými je Slovenská republika viazaná. Bezvýhradné dodržiavanie ochrany autorských diel predstavuje oprávnený záujem Dodávateľa podľa tejto Zmluvy.
3. Objednávateľ sa zaväzuje zabezpečiť dodržiavanie autorských práv podľa tejto Zmluvy zo strany používateľov a o prípadnom porušení autorských práv a oprávnených záujmov Dodávateľa podľa tejto Zmluvy zo strany používateľov alebo tretích osôb sa zaväzuje bezodkladne informovať Dodávateľa.

**Článok 9**

**DÔVERNÉ INFORMÁCIE**

1. Pre účely a v rámci plnenia Predmetu zmluvy sa vzájomne vymieňané a s predmetom plnenia súvisiace informácie považujú za dôverné (ďalej len „dôverná informácia”). Za dôverné sa považujú najmä informácie spadajúce do rozsahu obchodného tajomstva Dodávateľa podľa § 17 Obchodného zákonníka (teda všetky skutočnosti obchodnej, výrobnej alebo technickej povahy súvisiace s podnikom Dodávateľa, ktoré majú skutočnú alebo aspoň potenciálnu materiálnu alebo nemateriálnu hodnotu, nie sú v príslušných obchodných kruhoch bežne dostupné, majú byť podľa vôle Dodávateľa utajené a Dodávateľ zodpovedajúcim spôsobom ich utajenie zabezpečuje). Za dôverné sa podľa vôle Dodávateľa považujú najmä všetky technické informácie, ktoré sú súčasťou tejto zmluvy, ďalej know-how, štruktúra a hospodárske výsledky Dodávateľa, jeho majetok, pohľadávky a záväzky, stratégie a plány a informácie týkajúce sa predmetov chránených duševným vlastníctvom. Za dôverné sa považujú tiež informácie zmluvnou stranou ako pôvodcom takto výslovne označené.
2. Objednávateľ a Dodávateľ sa zaväzujú, že bez písomného súhlasu druhej zmluvnej strany akékoľvek dôverné informácie, zverené si navzájom pred, počas zmluvného plnenia, ako i v rámci plnenia predmetu tejto zmluvy, nesprístupnia tretím stranám ani ich nepoužijú na iné účely ako na účely plnenia predmetu tejto zmluvy a/alebo pre výkon práv vyplývajúci zo záväzkového vzťahu v rámci tejto zmluvy resp. zo záväzkového vzťahu vzniknutého v súvislosti s touto zmluvou.
3. Za porušenie záväzku podľa odseku 2 sa nepovažuje poskytnutie informácii v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v rozsahu nevyhnutne potrebnom na základe uvedenej legislatívy, sprístupnenie informácií v rozsahu požadovanom právoplatným rozhodnutím súdu alebo iného štátneho orgánu alebo právnymi predpismi SR, vrátane zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Pred takým sprístupnením informuje o požiadavke na sprístupnenie druhú zmluvnú stranu a vykoná primerané opatrenia potrebné na ochranu dôverných informácií druhej zmluvnej strany. Dotknutá zmluvná strana je v prípade takéhoto sprístupnenia povinná neodkladne na výzvu druhej zmluvnej strany označiť údaje a informácie, ktoré tvoria predmet jej obchodného tajomstva a z tohto dôvodu nemôžu byť sprístupnené.
4. Dôvernými informáciami nie sú informácie, ktoré sa bez porušenia tejto Zmluvy stali verejne známymi, informácie získané oprávnene inak, ako od druhej zmluvnej strany a informácie, ktorých používanie upravujú osobitné predpisy, napr. informácie, ktoré je objednávateľ povinný sprístupniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií) alebo iných právnych predpisov.
5. Ustanovenie odseku 1 tejto Zmluvy sa nevzťahuje na splnenie povinnosti zverejňovať zmluvy podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a Uznesenia vlády Slovenskej republiky č. 491/2010 alebo iného v budúcnosti prijatého právneho predpisu alebo uznesenia vlády SR. Dodávateľ je povinný na účely zverejnenia bezodkladne na výzvu objednávateľa označiť údaje a informácie, ktoré tvoria predmet jeho obchodného tajomstva a z tohto dôvodu nemôžu byť zverejnené.

**Článok 10**

**OSOBITNÉ USTANOVENIA O SUBDODÁVATEĽSKÝCH VZŤAHOCH**

1. Dodávateľ je povinný doručiť Objednávateľovi najneskôr v čase uzavretia Zmluvy údaje o všetkých známych subdodávateľoch (Príloha č. 4 k tejto Zmluve), ktorí sa majú podieľať alebo sa podieľajú na plnení Zmluvy v rozsahu názov/ obchodné meno/ meno a priezvisko, sídlo/ miesto podnikania/ adresa pobytu, IČO/ dátum narodenia ak nebolo IČO pridelené, informácie o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, podiel zákazky vo finančnom vyjadrení (v EUR), spĺňajúcich podmienky podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov. V prípade, že Dodávateľ poskytne Predmet zmluvy sám, Prílohou č. 4 tejto zmluvy je vyhlásenie Dodávateľa, že Predmet zmluvy bude realizovať sám, bez participácie subdodávateľov.
2. Dodávateľ je povinný písomne oznámiť Objednávateľovi akúkoľvek zmenu údajov o subdodávateľoch uvedených v Prílohe č. 4 k tejto Zmluve najneskôr 5 kalendárnych dní pred vykonaním zmeny, pričom Zmluvné strany sa výslovne dohodli, že na zmenu údajov nie je potrebné uzatvoriť dodatok k Zmluve.
3. Počas trvania Zmluvy je Dodávateľ oprávnený zmeniť subdodávateľa uvedeného v Prílohe č. 4 k tejto Zmluve výlučne na základe dodatku k tejto Zmluve. Nový subdodávateľ musí spĺňať podmienky podľa § 41 ods. 1 pís. b) zákona o verejnom obstarávaní. Objednávateľ má právo odmietnuť podpísať dodatok a požiadať Dodávateľa o určenie iného subdodávateľa, ak má na to závažné dôvody (napr. nesplnenie podmienok pre výmenu subdodávateľa, atď.). Dodávateľ je povinný opodstatnenej žiadosti Objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať podmienky podľa § 41 ods. 1 písm. b) zákona o verejnom obstarávaní.

**Článok 11**

**OPRÁVNENÉ OSOBY**

1. Zmluvné strany sa dohodli, že úkony spojené s plnením podľa tejto Zmluvy sú okrem štatutárnych orgánov oprávnené vykonávať nasledovné osoby:
2. za Objednávateľa:

Meno a priezvisko: .............................................

e-mail: .............................................

tel.: .............................................

1. za Dodávateľa

Meno a priezvisko: .............................................

e-mail: .............................................

tel.: .............................................

1. Úkony, ktoré sa dotýkajú platnosti, účinnosti alebo obsahu tejto Zmluvy a úkony v súdnom, správnom, rozhodcovskom alebo inom konaní pred orgánmi verejnej moci sú oprávnené vykonávať výlučne štatutárne orgány a osoby štatutárnymi orgánmi určené na dosiahnutie tohto účelu.
2. Zmluvné strany si osoby uvedené v bode 1 tohto článku navzájom písomne oznámia najneskôr do piatich (5) pracovných dní odo dňa nadobudnutia účinnosti tejto Zmluvy. Zmluvné strany sú povinné si navzájom písomne oznámiť každú zmenu osôb uvedených v bode 1 a 2 najneskôr do piatich (5) pracovných dní odo dňa kedy zmena nastala.

**Článok 12**

**PLATNOSŤ, ÚČINNOSŤ A UKONČENIE ZMLUVY**

1. Táto Zmluva sa uzatvára na obdobie odo dňa nadobudnutia účinnosti tejto Zmluvy do 31.12.2024.
2. Táto Zmluva zaniká:
3. uplynutím času, na ktorý bola uzatvorená;
4. písomnou dohodou Zmluvných strán o ukončení tejto Zmluvy ku dňu uvedenému v takejto dohode;
5. písomným odstúpením od Zmluvy;
6. výpoveďou Objednávateľa aj bez udania dôvodu, pričom výpovedná lehota je tri mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená Dodávateľovi.
7. Dohoda podľa bodu 2 písm. b) tohto článku Zmluvy musí byť uzatvorená písomne, podpísaná oboma Zmluvnými stranami a musí obsahovať dohodu o vzájomnom vyrovnaní nevysporiadaných majetkovoprávnych vzťahov vzniknutých v súvislosti so Zmluvou, inak je neplatná.
8. Zmluvné strany sú oprávnené okamžite odstúpiť od tejto Zmluvy pri podstatnom porušení Zmluvy druhou Zmluvnou stranou, pričom za podstatné porušenie Zmluvy sa považujú najmä nasledovné prípady:
9. Objednávateľ je v omeškaní s úhradou faktúry Dodávateľa po dobu dlhšiu ako 60 kalendárnych dní a k úhrade tejto faktúry nedošlo ani v dodatočnej primeranej lehote, pričom Dodávateľ Objednávateľa na možnosť odstúpenia od Zmluvy písomne upozornil, alebo
10. Dodávateľ opakovane porušil svoje zmluvné povinnosti uvedené v tejto Zmluve a k odstráneniu tejto vady zo strany Dodávateľa nedošlo ani v dodatočnej primeranej lehote, pričom Objednávateľ Dodávateľa na možnosť odstúpenia od Zmluvy písomne upozornil,
11. na Dodávateľa bol podaný návrh na vyhlásenie konkurzu, bol na jeho majetok vyhlásený konkurz alebo bol návrh na jeho vyhlásenie zamietnutý pre nedostatok majetku alebo vstúpil do likvidácie alebo bolo začaté konanie o reštrukturalizácii,
12. Dodávateľ nezačal poskytovať, alebo neposkytuje licencie alebo služby včas a riadne v súlade so Zmluvou a k odstráneniu tejto vady zo strany Dodávateľa nedošlo ani v dodatočnej primeranej lehote, pričom Objednávateľ Dodávateľa na možnosť odstúpenia od Zmluvy písomne upozornil, alebo
13. Dodávateľ pri plnení Zmluvy závažným spôsobom porušuje práva tretích osôb,
14. ak súd právoplatne uzná kohokoľvek zo štatutárneho orgánu Dodávateľa alebo zamestnancov Dodávateľa za vinných z trestného činu bezprostredne súvisiaceho s uzatváraním a/alebo plnením tejto Zmluvy.
15. Odstúpenie je účinné doručením písomného oznámenia o odstúpení druhej Zmluvnej strane. Odstúpenie musí mať písomnú formu, musí byť doručené druhej Zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpením od Zmluvy sa Zmluva neruší od počiatku, ale až odo dňa doručenia odstúpenia druhej Zmluvnej strane. Odstúpením od Zmluvy nie je dotknutý nárok na náhradu škody a ani nárok na zaplatenie zmluvnej pokuty a ani nárok na úrok z omeškania.
16. Predčasné ukončenie Zmluvy, bez ohľadu na Zmluvnú stranu, ktorá Zmluvu vypovedala alebo od nej odstúpila, sa nedotýka zodpovednosti Dodávateľa za vady dovtedy dodaného plnenia Predmetu Zmluvy.

**Článok 13**

**ZÁVEREČNÉ USTANOVENIA**

1. Zmluva nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

2. Akékoľvek zmeny a dodatky k Zmluve je možné uskutočniť len v súlade s § 18 zákona o verejnom obstarávaní a vo forme písomných dodatkov podpísaných oboma Zmluvnými stranami.

3. Ostatné, v Zmluve neupravené práva a povinnosti Zmluvných strán sa riadia príslušnými ustanoveniami Obchodného zákonníka v platnom znení a s ním súvisiacimi právnymi predpismi účinnými v Slovenskej republiky.

4. Zmluvné strany sa zaväzujú prednostne riešiť prípadné spory zo Zmluvy zmierom a dohodou. V prípade, že zmier nebude dosiahnutý, spor z právnych úkonov z realizácie predmetu zmluvy bude predložený vecne a miestne príslušnému súdu Slovenskej republiky.

5. Zmluvné strany vyhlasujú, že Zmluva jasne a zrozumiteľne vyjadruje ich slobodnú a vážnu vôľu byť viazaný jej obsahom. Ďalej spoločne vyhlasujú, že si Zmluvu pozorne prečítali, porozumeli jej a na dôkaz súhlasu s ňou ju podpisujú.

6. Zmluva je vyhotovená v piatich (5) rovnopisoch, tri (3) pre Objednávateľa a dva (2) pre Dodávateľa.

7. Neoddeliteľnou súčasťou tejto Zmluvy sú prílohy:

Príloha č. 1: Špecifikácia Predmetu zmluvy

Príloha č. 2: Štruktúrovaný rozpočet ceny

Príloha č. 3: Vzor preberacieho protokolu

Príloha č. 4: Subdodávateľské vzťahy Dodávateľa

V Bratislave dňa ..................... V ............. dňa .....................

Za Objednávateľa: Za Dodávateľa:

.................................................... ...................................................

Ing. Ján Mrva Meno, priezvisko, titul

predseda pozícia

**Príloha č. 1: Špecifikácia Predmetu zmluvy**

**Názov predmetu zákazky:**

Obstaranie licencií a licenčnej zmluvy

**Opis predmetu zákazky:**

Predmetom zákazky je nákup programov a poskytovanie služieb programovej podpory na programové prostriedky verejného obstarávateľa od zhotoviteľa týchto programových prostriedkov - spoločnosti Esri Inc., so sídlom Redlands, Kalifornia, Spojené štáty americké (ďalej len „zhotoviteľ“) podľa technickej špecifikácie predmetu zákazky.

Programové prostriedky (ďalej len „program“ v príslušnom gramatickom tvare) verejného obstarávateľa sú uvedené v tabuľke 1.

*Tabuľka 1 Zoznam existujúcich programov verejného obstarávateľa*

|  |  |
| --- | --- |
| **Program** | **Počet** |
| 3D Analyst Desktop (Concurrent Use) | 12 |
| 3D Analyst Server | 53 |
| ArcGIS Data Interoperability Desktop | 4 |
| ArcGIS Desktop Advanced (Concurrent Use) | 40 |
| ArcGIS Desktop Standard (Concurrent Use) | 62 |
| ArcGIS for INSPIRE Server | 16 |
| ArcGIS Pro 3D Analyst | 19 |
| ArcGIS Pro Advanced (ArcGIS Online User Type GIS Professional Advanced ) | 33 |
| ArcGIS Pro Spatial Analyst | 19 |
| Data Interoperability Server | 13 |
| Data Interoperability Server Staging | 4 |
| GIS Enterprise (Server) Advanced | 92 |
| GIS Enterprise (Server) Advanced Staging | 20 |
| Image Server | 53 |
| Image Server Staging | 12 |
| Network Analyst Desktop | 2 |
| Network Analyst Server | 83 |
| Portal for ArcGIS | 3 |
| Schematics Server | 22 |
| Spatial Analyst Server | 53 |
| **Celkový počet** | **615** |

**Technická špecifikácia predmetu zákazky**

Za služby programovej podpory sa pre účely tejto zákazky považujú minimálne:

* úradný preklad ELA (Enterprise Licence Agreement) do slovenčiny,
* možnosť obrátiť sa na tím technickej podpory pri riešení problémov súvisiacich s prevádzkou programu počas pracovných dní od 07:30 do 15:30,
* realizácia servisných zásahov (riešenie incidentov) certifikovanými pracovníkmi úspešného uchádzača v prípade nefunkčnosti programu alebo jeho komponentov,
* možnosť spravovať licencie na licenčnom portáli zhotoviteľa programu.

Licencia je na účely tejto zákazky udelenie nevýhradného, neprevoditeľného a územne neobmedzeného súhlasu na používanie služieb programovej podpory k existujúcim programom ako aj k update programu a upgradu/downgradu programu (ďalej len „licencie“) v súlade s licenčnými podmienkami zhotoviteľa programov a zákona č. 185/2015 Z. z. Autorský zákon.

Licencie požadujeme dodať ako:

- nevýhradné, neprevoditeľné a územne neobmedzené,

- elektronické, poskytovaná elektronickými komunikačnými prostriedkami ,

- prenosné - nie sú viazané so zakúpením technických prostriedkov, na ktorých budú programy verejného obstarávateľa prevádzkované, nie OEM verzie licencií,

- určené pre verejnú správu (zvýhodnená cenová hladina), ak to licenčné podmienky zhotoviteľa umožňujú,

- nové, nepoužívané, originálne licencie od zhotoviteľa programov,

- plne kompatibilné s existujúcimi programovými prostriedkami verejného obstarávateľa, po inštalácií opráv, funkčných a bezpečnostných záplat programov, jeho update/upgrade/downgradu sa požaduje vždy zachovaná plná funkčnosť existujúcich programových prostriedkov.

Minimálne požadované kvalitatívne parametre – všetky parametre predmetu zákazky sú uvádzané ako najnižšie kvalitatívne technické požiadavky/vlastnosti predmetu zákazky, ktoré musí navrhovaný/dodávaný predmet zákazky spĺňať, ak nie je uvedené inak (ďalej len „minimálne požadované kvalitatívne parametre“). Ak sú konkrétne tovary/služby sú uvedené ako príklad kvality, ktorým sú definované minimálne požadované kvalitatívne technické parametre predmetu zákazky, tieto musí požadovaný predmet zákazky spĺňať tak, že sú rovnaké alebo vyššie ako uvedený konkrétny príklad kvality.

*Tabuľka 2 Zoznam požadovaných programov a služieb programovej podpory k programom*

|  |  |
| --- | --- |
| **Minimálne požadované kvalitatívne parametre** | **Počet** |
| Licencia 1 – služby programovej podpory k programu 3D Analyst Desktop | 12 |
| Licencia 2 – služby programovej podpory k programu 3D Analyst Server | 53 |
| Licencia 3 – služby programovej podpory k programu ArcGIS Data Interoperability Desktop | 4 |
| Licencia 4 – služby programovej podpory k programu ArcGIS Desktop Advanced (Concurrent Use) | 40 |
| Licencia 5 – služby programovej podpory k programu ArcGIS Desktop Standard (Concurrent Use) | 62 |
| Program + Licencia 6 – služby programovej podpory k programu ArcGIS for INSPIRE Server | 43 |
| Program + Licencia 7 – služby programovej podpory k programu ArcGIS for INSPIRE Server Staging | 9 |
| Licencia 8 – služby programovej podpory k programu ArcGIS Pro 3D Analyst | 19 |
| Licencia 9 – služby programovej podpory k programu ArcGIS Pro Advanced (ArcGIS Online User Type GIS Professional Advanced ) | 33 |
| Licencia 10 – služby programovej podpory k programu ArcGIS Pro Spatial Analyst | 19 |
| Licencia 11 – služby programovej podpory k programu Data Interoperability Server | 13 |
| Licencia 12 – služby programovej podpory k programu GIS Enterprise (Server) Advanced | 92 |
| Licencia 13 – služby programovej podpory k programu GIS Enterprise (Server) Advanced Staging | 20 |
| Licencia 14 – služby programovej podpory k programu Image Server | 53 |
| Licencia 15 – služby programovej podpory k programu Image Server Staging | 12 |
| Licencia 16 – služby programovej podpory k programu Network Analyst Desktop | 2 |
| Licencia 17 – služby programovej podpory k programu Network Analyst Server | 83 |
| Licencia 18 – služby programovej podpory k programu Portal for ArcGIS | 3 |
| Licencia 19 – služby programovej podpory k programu Schematics Server | 22 |
| Licencia 20 – služby programovej podpory k programu Spatial Analyst Server | 53 |
| Program + Licencia 21 – služby programovej podpory k programu ArcGIS Pro Image Analyst | 9 |
| Program + Licencia 22 – služby programovej podpory k programu ArcGIS Pro Data Reviewer | 5 |
| Program + Licencia 23 – služby programovej podpory k programu ArcGIS Pro Production Mapping | 3 |
| Program + Licencia 24 – služby programovej podpory k programu ArcGIS Pro Workflow Manager | 9 |
| Program + Licencia 25 – služby programovej podpory k programu ArcGIS Pro Workflow Manager (Classic) | 9 |
| Licencia 26 – služby programovej podpory k programu Data Interoperability Server Staging | 4 |
| **Celkový počet** | **686** |

Dodávateľ musí byť autorizovaným a/alebo certifikovaným partnerom zhotoviteľa programu, na základe ktorého je oprávnený poskytovať služby programovej podpory existujúcich programov verejného obstarávateľa na území Slovenskej republiky a musí disponovať platným dokladom potvrdzujúcim túto skutočnosť.

Dodávateľ musí byť oprávnený udeliť verejnému obstarávateľovi nevýhradný, neprevoditeľný a územne neobmedzený súhlas na používanie služieb programovej podpory k existujúcim programom ako aj k update programu a upgradu/downgradu programu, t. j. licencie v súlade s licenčnými podmienkami zhotoviteľa programov a zákona č. 185/2015 Z. z. Autorský zákon.

Dodávateľ musí garantovať, že práva k licenciám nie sú/nebudú zaťažené inými právami tretích strán, ktoré by bránili ich riadnemu použitiu verejným obstarávateľom, ani inými právnymi vadami. V prípade, že si tretia strana uplatní nárok proti verejnému obstarávateľovi z titulu porušenia práv, dodávateľ sa zaväzuje nahradiť verejnému obstarávateľovi všetku škodu, ktorá vznikne verejnému obstarávateľovi v dôsledku uplatnenia nároku treťou stranou, a to v plnej výške.

Dodávateľ dodá verejnému obstarávateľovi certifikát/dokument/link o dĺžke platnosti licencií pre služby programovej podpory pre existujúce programy verejného obstarávateľa vyhotoveného/zverejneného zhotoviteľom programu na požadované obdobie.

Dodávateľ zabezpečí verejnému obstarávateľovi prístup k licenciám (k inštalačným súborom a licenčným kľúčom) prostredníctvom licenčného portálu zhotoviteľa programu, ak už verejný obstarávateľ mal k licenčnému portálu zhotoviteľa programov prístup, požadujeme zachovanie pôvodných prihlasovacích údajov používateľov.

Spôsob plnenia:

Zmluva o poskytovaní služieb

Platba po prevzatí príslušnej časti predmetu zákazky na požadované obdobie na základe preberacieho protokolu po predložení certifikátu/dokumentu/linku od dodávateľ o dĺžke platnosti licencií.

**Požadované množstvo/rozsah:**  686 ks licencií

**Miesto dodania predmetu zákazky:** Úrad geodézie, kartografie a katastra SR, Chlumeckého 2, 820 12 Bratislava 212

**Lehota na dodanie alebo dokončenie predmetu zákazky:** do 30 dní od nadobudnutia účinnosti zmluvného vzťahu

**Ponuka:**

K ponuke predložte nasledovné doklady a dokumenty:

1. V prípade ak akákoľvek Licencia alebo Program bude obsahovať viaceré cenové úrovne, tak sa požaduje rozpísať položku na jednotlivé cenové úrovne aj pri jednotkových cenách ako aj pri celkovej cene. Celková suma za Licenciu alebo Program tak bude súčtom cien z viacerých cenových úrovní.
2. Platný originálny cenník zhotoviteľa programov pre požadované licencie podľa predmetu tejto zákazky.

**Príloha č. 2: Štruktúrovaný rozpočet ceny**

**Príloha č. 3: Vzor preberacieho protokolu**

**Preberací protokol**

|  |  |  |  |
| --- | --- | --- | --- |
| **Objednávateľ: Dodávateľ:** | **Úrad geodézie, kartografie a katastra Slovenskej republiky** | | |
| **Zmluva č.:** |  | | |
| **Predmet prevzatia:** |  | | |
| **Miesto prevzatia:** |  | **Dátum:** |  |
| **Osoby oprávnené na prevzatie:** | Za Objednávateľa:  Za Dodávateľa: | | |
| **Zistené vady:** |  | | |
| **Termín a spôsob odstránenia vád:** |  | | |
| **Odovzdaná dokumentácia:** |  | | |

|  |  |  |  |  |  |
| --- | --- | --- | --- | --- | --- |
| **Potvrdenie o prevzatí:** | | | | | |
|  | | | | | |
| **Za Objednávateľa:** | | | **Za Dodávateľa:** | | |
| Meno | Podpis | Dátum | Meno | Podpis | Dátum |
|  |  |  |  |  |  |

PRÍLOHA PREBERACIEHO PROTOKOLU: DODACÍ LIST

**Príloha č. 4: Subdodávateľské vzťahy Dodávateľa**